Document ID: 32001D0697

Komisijas Lēmums
(2001. gada 5. septembris)
par hlorfenapira neiekļaušanu I pielikumā Padomes Direktīvai 91/414/EEK
(izziņots ar dokumenta numuru C(2001) 2617)
(Dokuments attiecas uz EEZ)
(2001/697/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1991. gada 15. jūlija Direktīvu 91/414/EEK par augu aizsardzības līdzekļu laišanu tirgū [1], kurā jaunākie grozījumi izdarīti ar Komisijas Direktīvu 2001/49/EK [2], un jo īpaši tās 6. panta 1. punktu,
tā kā:
(1) Saskaņā ar Direktīvas 91/414/EEK (turpmāk "Direktīva") 6. panta 2. punktu Francija 1995. gada 7. jūlijā saņēma no Cyanamid, (iesniedzēja), pieteikumu aktīvās vielas hlorfenapira iekļaušanai direktīvas I pielikumā.
(2) Saskaņā ar Direktīvas 6. panta 3. punkta noteikumiem Komisija ar savu Lēmumu 96/521/EK [3] apstiprināja, ka materiālus, kas iesniegti par hlorfenapiru, var uzskatīt par materiāliem, kas apmierina šīs direktīvas II pielikuma datu un informācijas prasības un, attiecībā uz augu aizsardzības līdzekli, kas satur šo aktīvo vielu, direktīvas III pielikuma prasības.
(3) Saskaņā ar Direktīvas 5. panta 1. punktu aktīvo vielu vajadzētu iekļaut I pielikumā uz laiku, kas nepārsniedz 10 gadus, ja sagaidāms, ka ne augu aizsardzības līdzekļu, kas satur šo aktīvo vielu, lietošana, ne atlikumi nekaitē cilvēku vai dzīvnieku veselībai vai gruntsūdeņiem, vai kā citādi nelabvēlīgi ietekmē vidi.
(4) Hlorfenapira iedarbība uz cilvēku veselību un vidi ir novērtēta atbilstīgi direktīvas 6. panta 2. un 4. punkta noteikumiem attiecībā uz iesniedzēja norādīto izmantošanu. Spānija, kas ir izvirzīta kā ziņotāja dalībvalsts, 1998. gada 30. novembrī iesniedza Komisijai attiecīgā novērtējuma ziņojuma projektu par vielu.
(5) Tā kā pēc ziņotājas dalībvalsts ziņojuma saņemšanas Komisija uzsāka konsultācijas ar dalībvalstu ekspertiem, kā arī galveno iesniedzēju Cyanamid, kā noteikts Direktīvas 6. panta 4. punktā.
(6) Dalībvalstis un Komisija ar izmantojot Pastāvīgās augu veselības komitejas starpniecību ir pārskatījušas Spānijas sagatavoto novērtējuma ziņojumu; 2001. gada 27. aprīlī šo pārskatu precizēja formātā, kādu Komisija ir noteikusi pārskata ziņojumam par hlorfenapiru.
(7) Uz iesniegtās informācijas pamata izdarītie novērtējumi radīja jaunus jautājumus, it īpaši attiecībā uz vielas ietekmi un uzvedību vidē.
(8) Paziņojuma iesniedzējs ir informējis Komisiju un ziņotāju dalībvalsti par nevēlēšanos turpmāk piedalīties darba programmā attiecībā uz šo aktīvo vielu, un tādēļ turpmāk informācija netiks iesniegta.
(9) Tāpēc šo aktīvo vielu nav iespējams iekļaut Direktīvas 91/414/EEK I pielikumā.
(10) Papildperiods krājumā esošo augu aizsardzības līdzekļu, kas satur hlorfenapiru, realizācijai, glabāšani, laišanai tirgū un izlietošanai nav nepieciešams, jo tikai Beļģija ir piešķīrusi pagaidu atļauju attiecībā uz šo aktīvo vielu. Beļģija ir norādījusi, ka šīs atļaujas derīguma laiks tagad ir beidzies un šī viela nekad nav bijusi plaši pārstāvēta Beļģijas tirgū.
(11) Šis lēmums neattiecas uz darbībām, ko Komisija veic vēlāk attiecībā uz šo aktīvo vielu atbilstīgi Padomes Direktīvai 79/117/EEK [4].
(12) Šajā lēmumā paredzētie pasākumi ir saskaņā ar Pastāvīgās augu veselības komitejas atzinumu,
IR PIEŅĒMUSI ŠĀDU LĒMUMU.
1. pants
Hlorfenapirs nav iekļauts kā aktīva viela Direktīvas 91/414/EEK I pielikumā.
2. pants
Dalībvalstis nodrošina, ka no lēmuma pieņemšanas datuma netiek piešķirtas pagaidu atļaujas augu aizsardzības līdzekļiem, kas satur hlorfenapiru, kā noteikts Direktīvas 91/414/EEK 8. panta 1. punktā.
3. pants
Šis lēmums ir adresēts dalībvalstīm.
Briselē, 2001. gada 5. septembrī

Labels: 0
3
20
6